alibayram/wikipedia-40-langs huggingface dataset:
Hypotese

En hypotese er en antagelse om nogle kendsgerninger eller om nogle lovmæssigheder. En hypotese er kendetegnet ved, at den ikke er blevet testet på en sådan måde, at det sikkert kan fastslås, om den er sand eller falsk. Inden for videnskabsfilosofien er en hypotese en forudsigelse, som er falsificérbar - hvilket vil sige at man kan teste og modbevise den. En videnskabelig teori er en forklaringsmodel, der er støttet af ikke-falsificerede hypoteser, og ud fra hvilken nye hypoteser kan afledes.

Definition 
Af græsk hypothesis = "antagelse"/"grundlag". En hypotese er en foreløbig, ikke-bevist antagelse, en foreslået forklaring på et fænomen. En hypotese kan nogle gange danne grundlag for efterprøvelse. Det ligger i hypotesers natur, at andre generelle hypoteser vedrørende det samme fænomen er teoretisk tænkelige. Ofte bliver videnskabelige hypoteser misforstået af lægfolk som endegyldige sandheder om virkeligheden, ligesom også hverdagens hypotesedannelser ofte opfattes som sandheder. For eksempel bliver den hypotese, at bevidstheden udelukkende er et produkt af hjernen, ofte taget som en endegyldig sandhed. Men ingen hjerneforsker har kunnet forklare, præcist hvordan hjernen skaber bevidsthed, eller angive, hvilke præcise mekanismer der omdanner hjerneaktivitet til bevidsthed. Det er således ikke fastslået med tilstrækkelig sikkerhed, at hypotesen er sand.

Forskellen mellem påstande og videnskabeligt gyldige hypoteser 
I dagligdagssproget plejer man ikke at skelne strengt mellem påstande, hypoteser og teorier. Men løse populære påstande af fordomsfuld eller diskriminerende natur er ikke gyldige videnskabelige hypoteser alene i kraft af mangel på bevis. Det essentielle i en videnskabeligt gyldig hypotese er, at andre muligheder holdes åbne, så længe der ikke endegyldigt er skabt konsensus om, hvordan tingene bevisligt forholder sig i virkeligheden.

Se også 
 Aksiom
 Deduktion
 Bevis
 Logik
 Matematisk bevis
 Matematisk sætning
 Nulhypotese
 Teorem

Noter 

 
Videnskabelig metode
Hængebro

En hængebro er en bro, hvor brobanen er ophængt i stærke kabler udspændt imellem faste ankre. 

Opfindelsen er givetvis flere tusinde år gammel, da den bygger på én enkel simpel teknologi, nemlig tovværk. De ældste rester findes i Kina og er fra 2. århundrede f.Kr..

Senere blev der tilføjet piller (kaldet pyloner) til at hæve de bærende kabler op fra niveau og strenge eller stænger til at ophænge brobanen vandret. 

Verdens længste hængebroer efter afstanden mellem hovedbropillerne:
 1915 Çanakkale Bridge (Tyrkiet) 2.023 meter – 2022
 Akashi-Kaikyo broen (Japan) 1.991 meter – 1998
 Yangsigang Bridge (Kina) 1.700 meter – 2019
 Xihoumen Bridge (Kina), 1.650 meter — 2007 
 Storebæltsbroen (Danmark) 1.624 meter – 1998
 Humber Bridge (England) 1.410 meter – 1981
 Jangyn broen (Kina, Yangtze-floden) 1.385 meter – 1999
 Tsing Ma broen (Hong Kong) 1.377 meter – 1997
 Verrazano Narrows Bridge (USA) 1.298 meter – 1964 
 Golden Gate broen (USA) 1.280 meter – 1937
 Sotrabroen (Norge) 1.236 meter – 1971
 Högakustenbroen (Sverige) – 1.210 meter – 1997
 Mackinac Bridge (USA) 1.158 meter – 1957
 Minami Bisan-Seto broen (Japan) 1.118 meter – 1988

Se også 
 Lillebæltsbroen (1970)
 Storebæltsbroen
 Golden Gate-broen
 Skråstagsbro
 Bro
 Transport

Eksterne henvisninger 

Brokonstruktioner
Hårdforkromning

Hårdforkromning er en galvanisk proces hvor overfladen af et metal bliver styrket med et lag af krom.
Tykkelsen af kromlaget er i størrelsesordenen 3-30 μm.

I jagtterminologi taler man om et hårdtforkromet geværløb.

Maskinarbejde
Det Internationale Atomenergiagentur

Det Internationale Atomenergiagentur (International Atomic Energy Agency, forkortes IAEA) er FN's organ for fredelig udnyttelse af kerneenergi. IAEA blev grundlagt den 29. juli 1957 og har hovedsæde i Wien.

Formålet med IAEA er at fremme sikkerhed og sundhed i forbindelse med udvikling af atomteknologi. IAEA driver og støtter forskningslaboratorier, udarbejder standarder, står for konventioner og udfører inspektioner for at sikre, at de nukleare resurser kun anvendes på fredelig vis. IAEA’s standarder nyder international anerkendelse. Standarderne danner grundlag for national lovgivning og udarbejdelse af standarder, bl.a. på EU-plan.

Det Internationale Atomenergiagentur modtog sammen med agenturets formand Mohammed el-Baradei i 2005 Nobels fredspris.

Formænd

Se også 
 Atomkraft
 Atomvåben
 Atomreaktor

Eksterne henvisninger 

 IAEA – Officiel website 

FN
Etableret i 1957
Kernekraft
Nobelprismodtagende organisationer
Modtagere af Nobels fredspris
Idol (gudebillede)

Idol (fra græsk είδωλον, eidolon, "billede") er oprindeligt et gudebillede, der dyrkes som en afgud.

Se også 
 Idol – om afledte betydninger

Religion
Forbilleder
Illusion

En illusion er en fejlfortolkning af et eller flere sanseindtryk. Ofte er den sansende selv bevidst om, at vedkommende (formodentlig) tager fejl. Illusionen spiller en særlig rolle i kunsten, idet denne i mange tilfælde bruger illusionen som virkemiddel, til at give modtageren en oplevelse af noget andet, end det der faktisk foregår. Det kan fx være søjler, der er malet så de ligner marmor, mandlige skuespillere klædt ud som kvinder eller teatertorden. En tryllekunstners kunst består netop i, at indgive publikum en overbevisende illusion, at han eller hun har magiske evner.

Afledt af hovedbetydningen bruges illusion også om en vilkårlig fejlagtig opfattelse - om denne så er opstået som følge af fejltolkede indtryk, fejlagtige oplysninger eller fejlagtige formodninger -  "de har en illusion om at jeg er rig".

Se også 
 Hallucination
 Optisk illusion, se synsbedrag

Virkelighed
Imitation

Imitation (af latin imitari: efterligne) er et fremmedord for en efterligning, for eksempel af fuglestemmer.

Eksterne henvisninger 

Kognitionspsykologi
Immunforsvar

Immunforsvaret er kroppens forsvar mod fremmede organismer, primært bakterier, svampe, virus og parasitter. Kroppens immunforsvar består af millioner af forskellige hvide blodlegemer, der hver især kan genkende én bestemt form for fremmede celler. Når en fremmed celle, for eksempel et virus, kommer ind i kroppen, vil de hvide blodlegemer angribe og forsøge at dræbe de fremmede celler.
Derfor er det afgørende ved transplantationer, at de væv, der indsættes, ligner patientens egne celler så meget som muligt.

Immunforsvaret har hukommelse, så næste gang det udsættes for den samme type bakterie, har det opbygget antistoffer mod præcis denne bakterie og kan hurtigt udrydde den.

Immunforsvaret deles i et medfødt og et adaptivt immunforsvar.

Nobelprisen i fysiologi eller medicin er tildelt 23 forskere for deres arbejde med immunsystemet.

Det medfødte immunforsvar 

Det medfødte immunforsvar (det uspecifikke innate immunforsvar) består af en cellulær del og en humoral del.

Den cellulære del består af:

 Makrofager, fagocytter (ædeceller), der er til stede i det perifære væv og som genkender mikroorganismer med sine receptorer og indleder det akutte inflammatoriske respons.

 Naturlige dræberceller (NK-celler), kan mærke om en celle er inficeret med virus og kan efterfølgende slå cellen ihjel. Er desuden en vigtig kilde for interferon-γ tidligt i immunresponset.

 Neutrofile granulocytter (neutrofiler), kortlevede fagocytter, der er de første som når frem til et infektionssted. Slår mikroorganismer ihjel ved fagocytose og er de celler der udgør materie (pus) i et sår.

 Dendritceller, fagocytter, der optager mikroorganismer, nedbryder dem, migrerer til den lokale lymfeknude og præsenterer antigen til T-celle og indleder dermed T-celle responset.

Den humorale del består af de såkaldte akutfase-proteiner i blodet, bl.a. komplementsystemet. Det er proteiner i blodplasmaet som kan aktiveres til at angribe indtrængende mikroorganismer.

Defensiner og andre antimikrobielle peptider lige såvel som Lysozym er også en del af det medfødte immunsystem.

Det adaptive immunforsvar 
Det gamle navn "det erhvervede immunforsvar" er på vej ud, i hvert fald i fagkredse, da det er misvisende. Det adaptive immunforsvar er til stede ved fødslen, forskellen mellem det og det medfødte er, at det kan tilpasse sig, det adapterer til de mikroorganismer der angriber kroppen.

De vigtigste celler i det adaptive immunforsvar er:

 T-celler herunder T-hjælper celler (CD4+ celler) og T-cytotoksiske celler (CD8+ celler)

 B-celler herunder plasmaceller og hukommelsesceller, antistof-producerende celler.

Se også 

 Antigen
 Immun-checkpoint
 mRNA-vaccine
 Probiotika
 Vaccine

Henvisninger

Eksterne links 

 Immunsystemet. Patienthåndbogen, sundhed.dk
 Norsk undersøgelse om, hvorvidt kontakt mellem dyr og mennesker styrker immunforsvaret

 
Vacciner
Impedans

Impedans er den elektriske modstand som en elektronisk komponent eller transducer frembyder over for vekselstrøm. 

Impedans måles i ohm. Impedansens værdi er et komplekst tal, hvor realdelen er den velkendte elektriske modstand, kaldet resistans, og imaginærdelen, reaktans. Skrives f.eks. (100 + j 50) ohm. Selv om man indenfor matematikken bruger bogstavet i som symbol på den imaginære enhed, bruger man indenfor elektronikken bogstavet j, fordi i i forvejen bruges som symbol for størrelsen af en vekselstrøm.

Impedansen i ohm er per definition den multiplikative inverse af den elektriske admittans i siemens.

Eksempel: Induktor 
Spændingen induceret i en ideel spole er givet ved:

Ved sinusoidal vekselstrøm

er spændingen derfor:

Det ses, at en faktor  ganges på, og at oscillationen forskydes med 90°:

Med kompleks notation bliver dette:

eller blot

Eksponentialfunktionen er ifølge Eulers formel lig med den imaginære enhed:

Derved ses det, at impedansen for en spole er

og at en reel spole altså kun har en reaktans, men ingen reel modstand.

Litteraturhenvisninger

Se også 
 Elektronik
 Admittans

Elektroniske begreber og fænomener
Fysisk størrelse
Indeks

Et indeks er et af følgende:
 Et (sædvanligvis alfabetisk ordnet) register eller en emneliste, f.eks. i en bog
 Et indeks, der indeholder links til en række websteder – et såkaldt linkkatalog.
 Et tal eller andet symbol, skrevet i subscript, der tjener som "navn" eller identifikation af en matematisk eller fysisk størrelse. F.eks. Uind: Bogstavet stort U antyder en elektrisk spænding, mens det lille ord "ind" er et index, som angiver at der er tale om en bestemt spænding, f.eks. spændingen på indgangs-ledningen til en forstærker.
 Et forholdstal, som angiver en størrelse (f.eks. pristalsudviklingen) målt i forhold til en bestemt referenceværdi (f.eks. prisniveauet et bestemt år)
 Den romersk-katolske kirkes Index librorum prohibitorum, en fortegning over forbudte bøger.
 Et indeksregister, et register i en cpu, der peger på en lageradresse. 
 Et børsindeks er en samling værdipapirer, med et fællestræk.

Biblioteks- og informationsvidenskab
Indra

Indra (इन्द्र) er en vigtig guddom og kriger i Vedisk religion. Han opholder sig i Svarga og er den øverste af devaerne. Han er i Vedisk religion associeret med lyn, torden, storme, flodernes fremspring og ikke mindst den guddommelige drik soma. I Rigvedaen er han den mest hyldede gud og er den som dræber urdragen Vritra. I senere post-vedisk indisk litteratur er han stadig en stor helt, men får i Hinduismen en langt mindre rolle til fordel for guder som Vishnu og Shiva.

Hinduisme
Indstikningspatron

En indstikningspatron er et løb af mindre kaliber til indsætning i større kaliber, hvilket muliggør skydning med ammunition af mindre kaliber end det normale for riflen.

Kilder/henvisninger 

Våben
Infanteri

Infanteri (fra spansk infantes for 'unge adelige' fra latin infans for 'lille barn') er soldater, som primært kæmper til fods med lettere våben. De kan nå slagmarken til fods, til hest, med skib, på ski, med køretøjer, fly eller helikopter.

Som følge af den militærtekniske udvikling har de fleste lande omdøbt deres infanteri og opdelt det.  I Danmark kaldes infanteriet og pansertropperne for kamptropperne, der har motoriserede styrker og panserstyrker.

Se også 
 Militær enhed
 Marineinfanteri
 Kavaleri
 Artilleri
 Pansertropper

Militære enheder
Infektion

Infektion er den tilstand, som fremkommer, når en organismes kropsvæv invaderes af patogener, dvs. sygdomsfremkaldende emner, og er karakteriseret ved at værtsorganismen reagerer mod de infektiøse emner og de toksiner m.m., som de producerer.

En infektiøs eller smitsom sygdom skyldes en infektion, se ICD-10 Kapitel I - Infektiøse inkl. parasitære sygdomme.

Infektioner kan være forårsaget af patogener, især bakterier og virus. Organismen bekæmper infektioner ved hjælp af dens immunsystem. Pattedyr reagerer på infektioner med et medfødt respons, det uspecifikke immunforsvar, ofte med betændelse fulgt af et specifikt respons, det adaptive immunforsvar.

Infektion kan påvises ved hjælp af C-reaktivt protein (CRP). Specifikke lægemidler, der anvendes til behandling af infektioner, er bl.a. antibiotika, antivirale midler og svampedræbende midler.

Smitsomme sygdomme resulterede i 9,2 millioner dødsfald i 2013 (ca. 17% af alle dødsfald).

Patogener 

Bakterier som Bacillus cereus 

Virus som HIV og Coronavirus

Svampe

Prioner

Parasitter

Leddyr

Se også 

 Akutfaseprotein
 Antibiotikaresistens
 Antibiotikum
 Antistof
 Betændelse (inflammation)
 Blod
 Det medfødte immunforsvar
 Desinfektion
 Inflammasom
 Komplementsystemet
 Patologi
 TLR, Toll-lignende receptorer

Eksterne links 

 Kroniske infektioner bliver til uhelbredelige biofilm

Infektionssygdomme
Inkarnation

Inkarnation (latin: in: i + caro: kød) betegner religionshistorisk, at et guddommeligt væsen antager en menneskelig krop. Udtrykket bruges også i forbindelse med reinkarnationstanken om et enkelt liv i rækken af mange liv.

Kristendom 
I Det Ny Testamente betyder inkarnation, at Gud blev menneske i Jesus, som det fremgår af Johannesevangeliet, Filipperbrevet og Galaterbrevet:

- Og Ordet blev kød og tog bolig iblandt os, og vi så hans herlighed, en herlighed, som den Enbårne har den fra Faderen, fuld af nåde og sandhed.

- ... men gav afkald på det, tog en tjeners skikkelse på og blev mennesker lig; og da han var trådt frem som et menneske, ...

- Men da tidens fylde kom, sendte Gud sin søn, født af en kvinde, født under loven, ...

De Polske Brødre så i det 17. århundrede inkarnationen af ordet som en inkarnation af Guds plan i en efterkommer af Abraham og ikke som en inkarnation af en person, som eksisterede i himlen før hans fødsel.

Reinkarnation 
I forbindelse med forestillingen om reinkarnation betyder inkarnation simpelthen "liv". Forestillingen om reinkarnation indebærer, at alle mennesker (mere præcist: alle sjæle) lever mange liv på jorden. Efter afslutningen af et liv - en inkarnation - lever sjælen videre på et åndeligt plan. Efter et vist tidsrum "inkarnerer" den igen i et legeme (et foster), hvorefter en ny inkarnation påbegyndes.

Se også 
Kristendom
 Kenosis, udtømmelse: hvorvidt Jesus gav afkald på sin guddomsmagt ved inkarnationen, jævnfør citatet ovenfor fra Filipperbrevet
 Tonaturlære: læren om Jesu to naturer, det vil sige sand Gud og sandt menneske fastlægges ved den fjerde økumeniske synode i 451 i Kalkedon/Chalcedon i Lilleasien, hvorved de to retninger herunder bliver til afvigelser, kætteri:
 Doketisme: Jesus var kun et guddommeligt væsen, hans menneskelighed var kun tilsyneladende.
 Ebjonitisme: Jesus var blot et almindeligt menneske
 Dialektisk teologi betoner en skelnen mellem den historiske Jesus og den opstandne Kristus

Hinduisme
 Avatar. I hinduismen er guderne udtryk for det samme guddommelige princip, brahman, og kan inkarnere sig i adskillige skikkelser, avatarer.

Buddhisme
 I Buddhismen hænger inkarnation sammen med læren om karma og tanken om sjælevandring, reinkarnation.

Referencer

Eksterne henvisninger 
 Stefánsson, Finn (Red.) (1998). Gyldendals religionsleksikon : religion, livsanskuelse. 3. udgave. København: Gyldendal. DK5=20. 
 Birthe Bavnbæk: (2012). Det tilslørede køn - den som bærer vandet. Kvinderne og apostelrollen. Forlag bbart. 
 Bibelen online.

Kristen filosofi
Hinduisme
Buddhisme
Religiøse doktriner og tro
Inkasso

Ordet inkasso bruges både som betegnelse for det papir, der meddeler debitor (skyldneren), at der skal foregå en inkassoforretning, og om selve handlingen: nemlig en indkassering af forfalden gæld. Inkassoforretningen udføres af en Inkassator, en pantefoged eller af 'Kongens foged'.

Inkasso i Danmark

Lønindeholdelse 
Offentlige myndigheder kan indkræve tilgodehavende i løn til en skyldner. i 1992 foreslog Retsplejerådet, at private også skulle kunne inddrive gæld over skyldnerens løn. I 2005 oplyste daværende justitsminister Lene Espersen at Retsplejerådet igen vurderede muligheden for lønindeholdelse for privat gæld.

Inkassosagens gang, trin for trin 

Når skyldner har modtaget krav om betaling, og skyldner ikke begrundet har afvist kreditors krav om betaling, kan kreditor udsende den første rykker.

Den første rykkerproces 

En inkassosag indledes oftest med, at kreditor selv igangsætter en generel rykkerproces. Denne rykkerproces er i store træk helt systematisk, og skal overholde en række krav med hensyn til bl.a. begrænsning i rykkergebyrer. Såfremt man ønsker at sagen kan overgå direkte til inkasso efter rykkerprocessen, skal man ligeledes iagttage reglerne i inkassolovens § 10.

Hvis rykkerprocessen ikke får skyldner til at betale, kan sagen fortsætte til inkasso.

Udenretlig inkasso 

Den udenretlige inkasso dækker over alle inkassoskridt der tagen ”udenfor retten.” Det dækker altså over kreditors, advokatens eller inkassobureauets henvendelse til skyldner, både skriftligt og telefonisk. Ved denne skriftlige henvendelse, kan skyldner ligeledes pålægges at betale inkassoomkostninger. Udenretlig inkasso kan således både varetages af kreditor selv "egen inkasso", advokater eller inkassobureauer. Advokat inkasso har den fordel, at advokaten kan føre sagen for domstolene, hvis skyldner gør indsigelser mod kravet. 

Formålet med udenretlig inkasso er at flytte omkostningerne ved udenretlig inkasso fra kreditor og over på skyldner, således at kreditor ikke reelt skal betale for at inddrive den ubetalte gæld, idet det ikke er kreditor der har ”brudt reglerne”.

Indenretlig inkasso 

Den indenretlige inkasso dækker over alle inkassoskridt der involverer domstolene. Det vil altså sige alt lige fra at opnå et udlægsfundament og til at tvangsinddrive gælden via fogedretten.

Første led i den indenretlige inkasso er at opnå et ”fundament”. Dette kan ske på tre måder:

 Hvis kravet uden omkostninger er på over 100.000 kr., skal der opnås dom ved domstolen. 
 Hvis kravet uden omkostninger er på eller under 100.000 kr., men det forventes at skyldner vil gøre indsigelser imod kravet, skal fundament opnås via småsagsprocessen. En inkassosag kan ikke fortsætte efter skyldner har gjort indsigelser.
 Hvis kravet uden omkostninger er på eller under 100.000 kr., og det ikke forventes at skyldner vil gøre indsigelser imod kravet, kan inkassosagen føres direkte via den forsimplede inkassoproces. Dette sker ved udtagelse af et betalingspåkrav.

Kilder

Eksterne henvisninger 
 Lov om inkassovirksomhed
 Copenhagen Economics: De samfundsøkonomiske effekter af privat lønindeholdelse

Finansiel økonomi
Insolvensret
Juridiske begreber
Inkvisition

En inkvisition var en institution inden for den katolske kirke, som opsporede og dømte kættere i 1200-1800-tallet. Især dominikanerne spillede en væsentlig rolle i forbindelse med Inkvisitionen.

Inkvisitioner 
 Middelalderlige inkvisition (1184-1230'erne)
 Spanske inkvisition (1478-1834)
 Portugisiske inkvisition (1536-1821)
 Romerske inkvisition (1542-1860'erne)
 Peruvianske inkvisition (1570-1820)
 Mexikanske inkvisition (1571-1820)

Romerskkatolske kirke i middelalderen
Europas historie
Dødsårsager
Inserat

Inserat er et lidt gammeldags ord for en annonce i en avis.

Ifølge de presseetiske regler "bør (der) opretholdes en klar skillelinje mellem annoncering og redaktionel tekst."
Store Danske Encyklopædi

Referencer 

Markedsføring
Inspiration

Inspiration kan henvise til flere artikler
 Inspiration (inspiratio) – kunstnerisk eller videnskabelig indgivelse, i dagligdags sprogbrug en god idé eller inspiration til husets indretning
 Inspiration (butikskæde) – en kæde af isenkræmmere
 Verbalinspiration – er inden for kristendommen den opfattelse at Gud har indblæst, inspireret, indgivet, nedsendt eller overdraget de bibelske tekster ordret til de personer der har nedskrevet dem.
 Inhalation – indånding kaldes i lægevidenskab inspiration
 Inspiration (film fra 1915) – amerikansk stumfilm fra 1915 af George Foster Platt

Se også
 Åbenbaring – at religion fremtræder som et virkeligt forhold fra Gud til mennesket.
 Muse – i græsk mytologi var de kilde til inspiration inden for hver deres kunstart.
Instrument

Instrument (af latin instrumentum "redskab", "udstyr") har flere betydninger:

 Musikinstrument – instrument der bruges af en musiker til at frembringe musik med
 Måleinstrument – instrument til at fortage målinger med
 Instrumentalist - musiker der mestrer et musikinstrument
 Redskab - instrument der bruges som redskab feks. instrumenter til videnskabelig brug 

Se også
 Instrumentalis – en kasus, som man bruger til at udtrykke, med hvad man gør noget
 Instrumentbygger – en person der bygger (musik)instrumenter
 Instrumentbræt – panel med flere måleinstrumenter, som eks. i biler
 Instrumentmager – flertydig
Interdikt

Interdikt er inden for den katolske kirke, den straf som indebærer forbud mod alle kirkelige handlinger, gudstjenester, (messelæsning), dåb, begravelser osv. Paven kan lyse interdikt over et land eller et område.

I Middelalderen, hvor kirken havde fuld kontrol med folks religiøsitet, var interdiktet en forfærdende straf. Alene truslen var som regel nok til at få konger, adelige og andre magthavere til at falde til føje, men virkningen fortog sig, efterhånden som gejstligheden i de enkelte lande blev mere loyale overfor statsmagten end overfor paven.

F.eks. medførte Erik Menveds (Erik 6.) fængsling af ærkebiskop Jens Grand, at Pave Bonifatius 8. i 1299 lyste interdikt over Danmark.

Kilder

Eksterne henvisninger 
 

Romerskkatolske kirke
Romerskkatolske kirke i middelalderen
Interregnum

Interregnum er tiden fra en konges død, til en ny krones. Ofte undgås disse perioder ved at proklamere Kongen er død, kongen længe leve og dermed udråbe den nye konge ved den forriges død. Af og til er perioden dog betydeligt længere, og den kan da få stor social og politisk betydning. Et interregnum kan med andre ord betragtes som et særtilfælde af den situation, der opstår i et magttomrum. Udtrykket kommer af latin og betyder "mellem kongers regeren".

Længere perioder af interregnum

I Danmark 
 1103-1104 Erik Ejegod dør 1103, Niels bliver konge 1104
 1146-1157 Svend, Knud og Valdemar sloges om magten (borgerkrig), dvs interregnum fra Erik Lam til Valdemar den Store
 1332-1340 (Den kongeløse tid) Danmark var pantsat til og som følge heraf besat af holstenerne. Tilstanden ophørte med Grev Gerts død i Randers, dvs. interregnum fra Christoffer 2. til Valdemar Atterdag
 1523 et par måneder på grund af kamp om valg af Frederik I
 1533-1534 rigsrådet vægrede sig ved efter Frederik Is død at vælge den luthersk inspirerede Christian III. Tiden fra 10. april 1533-4. juli 1534

I Norge 
1481–1483

I England 
Perioden 1649-1660 hvor England var en republik under Oliver Cromwell.

I Italien 
 Hertugstyre i perioden 574-584

I den polsk-litauiske realunion 
''Liste over Interrex i realunionen
Interregium blev kaldt interrex i den polsk-litauiske realunion. Adelen foretrak at se deres Rzeczpospolita eller realunion som arvtager til de romersk republikanske traditioner. Regenten beklædte en dobbelt titel konge af Polen og storfyrste af Litauen, der blev valgt ved frie valg, som ofte førte til et langt interregnum. Efter 1572 tilfaldt interrex-rollen den romersk-katolske ærkebiskop af Gniezno, Polen. Ærkebiskoppen kunne udpege en afløser (normalt biskoppen af Kujavia).

Interrex repræsenterede landet uderigspolitisk og overvågede administrationen indtil en ny konge blev valgt. Under særlige omstændigheder kunne interrex erklære krig og forhandle fred. Han indkaldte og præsiderede Sejmen og ledte valg i Sejmas, der valgte kongen.

Referencer 

Monarki
Interval

Ordet interval har flere betydninger:
 Interval (matematik) - Inden for matematikken er et interval bestemt af en start- og en slut værdi.
 Toneinterval - Inden for musikken
 Et interval er oftest en afstand i tid, såsom time, dag eller uge
 Interval (film fra 1967) - novellefilm instrueret af Ole Roos
Ir

Ir opstår, når grundstoffet kobber tilføres en blanding af svovldioxid, kuldioxid og vand. Restprodukterne er også kendt som kobbersulfat, CuSO4, kobbercarbonat, CuCO3 og kobberhydroxid, Cu(OH)2.

Kobbertage der udsættes for vind og vejr, får et tyndt lag ir. Det består af mineralet malakit — Cu2CO3(OH)2.

Ir ses især på gamle tårne på slotte og kirker, der traditionelt i Danmark er beklædt med kobber. Der går typisk et sted mellem 3 og 15 år før kobberet begynder at blive grønt pga. ir, afhængigt af forureningsgraden af svovl i luften.

Referencer 

Kemiske processer
Ira Levin

Ira Levin (27. august 1929 – 12. november 2007) var en amerikansk forfatter, der især er kendt for en række romaner, der er blevet filmatiseret med stor succes.

Biografi 
Ira Levin stammede fra Manhattan i New York City og gik her på New York University, hvorfra han tog eksamen i filosofi og engelsk. Efter endt uddannelse begyndte han at skrive til blandt andet tv, og snart skrev han sit første teaterstykke. Allerede med denne og den første roman, Et kys før døden, blev Levin en anerkendt forfatter.

I privatlivet var han gift og fraskilt to gange og var far til tre børn.

Bibliografi 
Ira Levin har blandt andet skrevet følgende (i parentes er beskrevet originaltitel, årstal for original og dansk udgivelse samt genre):
 Et kys før døden (A Kiss Before Dying, 1953/1955, roman)
 Rosemarys baby (Rosemary's Baby, 1967/1968, roman)
 Fagre nye elektronverden (This Perfect Day, 1970/1970, roman)
 De lydige koner fra Stepford (The Stepford Wives, 1972/1973, roman)
 Drengene fra Brasilien (The Boys From Brazil, 1976/1976, roman)
 Snit (Sliver, 1991/1991, roman)
 Rosemarys søn (Son of Rosemary, 1997/1997, roman)

Endvidere har han skrevet en række skuespil, hvoraf Deathtrap har sat rekord som det længstkørende teaterstykke på Broadway i New York City.

Filmatiseringer 
 The Stepford Wives (løst baseret) (2004)
 Sliver (1993)
 Dødsfælden (1982)
 Drengene fra Brasilien (1978)
 The Stepford Wives (1975)
 Rosemary's Baby (1968)

Eksterne henvisninger 
 iralevin.org, Officielt website
 
 
 

Gyserforfattere fra USA
Personer fra New York City
Irland (ø)

Irland er den tredjestørste ø i Europa med et areal på 84.000 km². Øen Irland ligger vest for Storbritannien, og hovedparten af øen har siden 1921 udgjort Republikken Irland. Resten (ca. en sjettedel) udgøres af Nordirland, der er en del af Det Forenede Kongerige Storbritannien og Nordirland).

Irlands samlede befolkning er på lige under seks millioner (2006). Deraf 4.239.848 i Republikken Irland (1,7 mio. i Dublin-regionen) og omkring 1,7 mio. i Nordirland (0,6 million i Belfast).

Se også 
 Barrow
 IRA
 Irlands historie

Øer i Irland
 Ø
Øer som er delt mellem to lande
De Britiske Øer
Øer i Storbritannien
Is

Is af vand, også kaldet vandis, er vands faste tilstandsform. 

Andre væsker (og luftarter) i fast tilstand siges dog også at danne is. Udtrykket "tøris" anvendes om kuldioxids faste form.

Se også 
 Hagl
 Frysende våde vejbaner (skyldes et is-lag på vejen)
 Isslag (regn som hurtigt bliver til is)
 Rimfrost
 Sne
 Overisning (på skibe til søs)
 Istap
 Håris

 Indlandsis
 Iskerne
 Permafrost
 Gletsjer
 Havis
 Isbjerg
 Pakis
 Tundra
 Våge

 Isterning
 Is (fødevare)
 Isvand (vand med knust is)
 Milkshake (med knust is)

 Fodjern
 Ishakke
 Pigsko

 Grusning
 Optøning
 Saltning

Eksterne links og henvisninger  

 10 Things You Need to Know about Arctic Sea Ice. livescience
 For 3.000 år siden var der mindre is på Grønland end i dag. Videnskab.dk

 
Vand
Ishtar

Ishtar er en krigs- og kærlighedsgudinde i den babyloniske/assyriske mytologi. 

Hun kaldes også Anunit og Atarsamain. Hun er den, blandt andre, aramæiske gudinde Astártē (Astarte, oldgræsk: Ἀστάρτη) og modsvarer den sumeriske Inanna.

Sammen med måneguden Nanna (eller Suen) og solguden Utu, personaliserer Ishtar månen (visdom), solen (retfærdighed) og jorden (livskraft).

Billedgalleri

Se også 

 
 Ester fra Esters Bog, en af de kanoniske skrifter i den kristne Bibel.

Akkadiske imperium
Guder
Barndomsgudinder
Tids- og skæbnegudinder
Frugtbarhedsgudinder
Mytologi
Isla de los Estados

Isla de los Estados er en argentinsk ø beliggende i Atlanterhavet ud for Ildlandets østlige ende.

Eksterne henvisninger 

Øer i Argentina
Isopren

Isopren er en meget vigtig byggesten, som danner grundlaget for biosyntesen af mange biologiske molekyler, f.eks. squalen (et intermediat i kolesterolbiosyntesen), terpener, gibberelliner, steroler, carotenoider, neophytadien gummi, fytolhalen på chlorofylmolekylet osv.

Biosyntesen af de forskellige molekyler, stoffer (terpener, gibberelliner, cholesterol osv.) sker ikke direkte ud fra isopren, men via en kompleks række af reaktioner.

Isopren i atmosfæren (kan) reagere med visse stoffer og bliver i så fald til aerosoler og de dannede aerosoler er hygroskopiske og er med til at danne skyer og tåge. Det viser sig at mange landplanter danner store mængder isopren og derfor er ophav til en stor del af bioaerosolerne.

"Isopren-vulkanen" i Ozark bjergskoven 
The Ozarks Isoprene Experiment (OZIE) blev designet til at udforske egetræers udsendelse af isopren i Ozark bjergskoven i Missouri i USA.

 
Det blev bekræftet, at egetræer er store isopren-udsendere med en middeludsendelse på 66 mgC g-1 h-1, men man opdagede også at isopren-udsendelsen er afhængig af bladenes temperaturer – jo højere; jo mere.

Isopren som biosignatur 

I søgen af liv i universet er isopren foreslået som biosignatur.

Kilder/henvisninger

Eksterne henvisninger 

 Rachel Pike: The science behind a climate headline  As a Ph.D candidate at Cambridge, Pike's research on isoprene, a major biofuel crop emission, and other molecules has taken her soaring over rainforest canopies in multi-ton labs-on-wings, into the cooled-down sub-levels of supercomputer grids, and into massive experimental atmospheric chambers. Her exhaustive work represents a major step toward a complete picture of how human activity affects the global ecosystem.

Bioaerosoler
Organiske forbindelser
Isoterm

En isoterm er en linje (kurve) gennem de steder, der har den samme temperatur.

I (V,p) koordinatsystemet vil den isoterme kurve være en hyperbel.
Dette kan man overbevise sig selv om ved hjælp af idealgasligningen.

Hvis man nu isolerer p som er parameteren ud af x-aksen, får man følgende ligning:

R er som bekendt altid en konstant, jf. navnet "gaskonstanten".

n er antallet af mol, som er konstant i en lukket beholder, hvilket man altid antager at have i denne type af diagrammer.

T er desuden per definition en konstant i en isoterm.

Tilbage har man altså: 

, hvilket måske er mere tydeligt ved denne sammenligning 

Dette er definitionen på en hyperbel, og derved er dette vist.

Sammenhæng med termodynamikkens 1.lov 
I et system, hvor der foregår en isotermisk proces, er temperaturen konstant, hvilket medfører at den indre energi  i systemet forbliver uændret, da  kun afhænger af systemets temperatur. Ud fra termodynamikkens 1. lov  betyder det, at der gælder for et system:

Hvor  er den infinitesimale ændring i mængden af den tilførte varme til systemet, og  er den infinitesimale ændring i mængden af det udførte arbejde af systemet.

Tilfører man altså varme til systemet, må det resultere i et lige så stort udført arbejde af systemet.

Se også 
 isobar
 isokor

Termodynamik
Ivan Rebroff

Ivan Rebroff (31. juli 1931 i Berlin – 27. februar 2008 i Frankfurt am Main) var en tysk sanger. Hans stemme havde et omfang på 4,5 oktav, og han var især kendt for sine fortolkninger af russiske folkesange, operetter og klassiske sange.

Liv 
Rebroff blev født i Spandau i Berlin som søn af en tysk far og en russisk født mor og voksede op i Belzig og Halle (Saale). Hans borgerlige navn var Hans-Rolf Rippert, men han tog kunstnernavnet Ivan Rebroff. Han var medlem af det kendte drengekor Stadtsingechor zu Halle. Rebroff studerede fra 1951 til 1959 sang på musikkonservatoriet i Hamburg. I 1958 blev han medlem af to tyske kor, der var inspireret af russisk folkemusik.

Rebroff fik sit store gennembrud i 1968, da han i Paris spillede Tevjo i musicalen Anatevka (over 1.400 forestillinger); (Spillemand på en tagryg). Han havde mange hovedroller i operaer, operetter, teaterforestillinger, spillefilm og optrådte ofte i fjernsynsudsendelser og ved koncerter i koncertsale og kirker. Han blev begejstret modtaget af det russiske publikum på sin første ruslandsturne i 1988. 

Han gav i sine sidste år omkring 200 koncerter årligt overvejende klassiske kirkekoncerter. Han måtte som følge af helbredsproblemer opgive at optræde og gav sin sidste koncert den 9. december 2007 i Wien. 
Han boede dels i Zell-Weierbach, en lille by i nærheden af Offenburg, dels på Skópelos. 

Ivan Rebroff døde 76 år gammel den 27. februar 2008 af hjertestop på et sygehus i Frankfurt am Main. Hans sidste vilje var at blive brændt ved en ceremoni i Tyskland og få sin aske spredt over det græske hav.

Udmærkelser 
 1985 fik Rebroff den tyske Verdienstorden der Bundesrepublik Deutschland som anerkendelse for sit virke for bedre forståelse mellem indbyggerne i DDR og Vesttyskland. 
 Som 60-årig blev han udnævnt til æresborger på den græske ø Skópelos. Ivan Rebroff opnåede i alt 49 guld-grammofonplader og en enkelt platinplade for 10 millioner solgte LP-plader.

Kendte titler 
 Abendglocken (вечерний звон)
 Dank sei Dir, Herr
 Das einsame Glöckchen
 Die Legende von den 12 Räubern
 Eine weiße Birke
 Ich bete an die Macht der Liebe
 Im tiefen Keller
 Kalinka
 Katjuscha
 Mit der Troika in die große Stadt
 Moskauer Nächte (Московские ночи)
 O Isis und Osiris
 Schwarze Augen (очи черные)
 Stenka Rasin
 The Legend of the twelve robbers
 Wenn ich einmal reich wär 
 Wolgalied
 Wolgaschlepper

Musikalbums 
 Ave Maria
 Ich bete an die Macht der Liebe 
 Zauber einer großen Stimme
 My Russian Homeland
 Glasnost Perestroika 
 Komm mit nach Hellas 
 Seine größten Opernerfolge 
 Musikalische Edelsteine
 Russische Weihnacht
 Frühling in der Taiga
 Wunschkonzert
 Weihnacht mit Ivan Rebroff
 Wenn ich einmal reich wär´
 Live in Concert DVD
 Live in Concert, Recitals 1968
 Meine Reise um die Welt
 Meine russische Seele
 Krönung einer großen Karriere
 Die schönste Stimme Russlands
 ... und Friede auf Erden
 A Moscou
 from the World

Eksterne henvisninger 

 Officiel hjemmeside (tysk, engelsk og fransk)
 
 you Tube Ivan Rebroff "Ave Maria"
 Ivan Rebroff Fan Page (engelsk) 
 Nekrolog (tysk)

Sangere fra Tyskland
Personer fra Berlin
Ivanhoe

Ivanhoe er en roman af Sir Walter Scott fra 1820. Den handler om korstogsridderen Ivanhoe, der kæmper for kong Richard Løvehjerte og kærligheden til den skønne Rowena. Han tiltrækkes dog af jøden Rebecca, som plejer ham, da han blev såret, og da hun anklages som heks, må han stille op til duel.

Det er en for forfatteren typisk historisk roman med fiktive hovedpersoner i en spændingsfyldt handling med historisk virkelige personer som bipersoner.

Romanen er bl.a. blevet filmatiseret i 1952 med Robert Taylor i titelrollen, Elizabeth Taylor som Rebecca og Joan Fontaine som Rowena.

Film og tv 
Ivanhoe er blevet omsat til båd film og tv-produktioner adskillige gange.

Bogen er omsat til følgen filmatiseringer:
 Ivanhoe, USA 1911, instrueret af J. Stuart Blackton
 Ivanhoe USA 1913, instrueret af Herbert Brenon; med King Baggot, Leah Baird, og Brenon. Filmet i England.
 Ivanhoe Wales 1913, instrueret af Leedham Bantock;
 Ye Olden Days USA 1933, instrueret af Burt Gillett
 Ivanhoe, Wales 1913, instrueret af Leedham Bantock, filmed at Chepstow Castle
 Ivanhoe, 1952, instrueret af Richard Thorpe, starring Robert Taylor, Elizabeth Taylor, Joan Fontaine og George Sanders; nomineret til tre Oscars.
 The Revenge of Ivanhoe (1965) med Rik Battaglia (en italiensk peplum)
 Ivanhoe, the Norman Swordsman (1971) aka La spada normanna, instrueret af Roberto Mauri (en italiensk peplum)
 Ballada o doblestnom rytsare Ajvengo (Баллада о доблестном рыцаре Айвенго, da.: Balladen om den tapre ridder Ivanhoe), USSR 1983, instrueret af Sergej Tarasov, med sange af Vladimir Vysotskij og Peteris Gaudins som Ivanhoe.

Der er produceret flere tv-serier og tv-film, inklusive:
 1958: Ivanhoe tv-serie baseret på karakteren med Roger Moore som Ivanhoe
 1970: Ivanhoe tv- miniserie med Eric Flynn som Ivanhoe.
 1982: Ivanhoe, en tv-film med Anthony Andrews som Ivanhoe.
 1986: Ivanhoe, en animeret tv-film produceret af Burbank Films i Australien.
 1995: Young Ivanhoe, en tv-film instrueret af Ralph L. Thomas med Kristen Holden-Ried som Ivanhoe, Rachel Blanchard som Rowena, Stacy Keach som Pembrooke, Margot Kidder som Lady Margarite, Nick Mancuso som Bourget og Matthew Daniels som Tuck.
 1997: Ivanhoe the King's Knight en tegneserie produceret af CINAR og France Animation, der generelt byggede over fortællingen
 1997: Ivanhoe, en seksdelt miniserier på 5 timer. Co-production mellem A&E og BBC. Med Steven Waddington som Ivanhoe, Ciarán Hinds som Bois-Guilbert, Susan Lynch som Rebecca, Ralph Brown som Prins John og Victoria Smurfit som Rowena.
 1999: The Legend of Ivanhoe, produceret af Columbia TriStar International Television og dubbet til engelsk med John Haverson som Ivanhoe og Rita Shaver som Rowena.
 2005: Dark Knight produceret af Channel 5 i et forsøg på at etablere en tv-serie. Ben Pullen spillede Ivanhoe og Charlotte Comer spillede Rebecca.

Referencer

Eksterne henvisninger 

Romaner fra Skotland
Litteratur i 1820
Værker med Robin Hood
Middelalderen i populærkultur
Ivar Lo-Johansson

Ivar Lo-Johansson (født 23. februar 1901, død 11. april 1990) var en svensk arbejderforfatter.

Modtager af Nordisk Råds litteraturpris i 1979.

Bibliografi 
 Vagabondliv i Frankrike (1927) (rejsedagbog)
 Kolet i våld. Skisser från de engelska gruvarbetarnas värld (1928)
 Ett lag historier (1928)
 Nederstigen i dödsriket. Fem veckor i Londons fattigvärld (1929)
 Zigenare. En sommar på det hemlösa folkets vandringsstigar (1929)
 Mina städers ansikten (1930)
 Jag tvivlar på idrotten (1931)
 Måna är död (1932)
 Godnatt, jord (1933)
 Kungsgatan (1935)
 Statarna (1936–37)
 Jordproletärerna (1941)
 Bara en mor (1939)
 Traktorn (1943)
 Geniet (1947)
 "En proletärförfattares självbiografi" (1951–60)
 Analfabeten (1951)
 Gårdfarihandlaren (1953)
 Stockholmaren (1954)
 Journalisten
 Författaren
 Socialisten
 Soldaten
 Proletärförfattaren
 Elektra Kvinna år 2070 (1967)
 "Passionssviten" (1968–72)
 Lyckan (1962)
 Astronomens hus (1966)
 Ordets makt (1973)
 Lastbara berättelser (1974)
 Erindringer (1978–85)
 Pubertet. (1978)
 Asfalt. (1979)
 Tröskeln. (1982)
 Frihet. (1985)
 Till en författare (1988)
 Skriva för livet (1989)
 Blå Jungfrun (posthum udg. 1990)
 Tisteldalen''(posthum udg. 1990)

Referencer

Eksterne henvisninger 
 

Romanforfattere fra Sverige
Novelleforfattere fra Sverige
Rejsebogsforfattere fra Sverige
Essayister fra Sverige
Faglitterære forfattere fra Sverige
Selvbiografer fra Sverige
Modtagere af Nordisk Råds Litteraturpris
Svensksprogede forfattere fra Sverige
Vindere af Doblougprisen
Jackson

Jackson har flere betydninger.

Personer 
 Andrew Jackson (1767-1845) – USA's 7. præsident.
 Michael Jackson (1958-2009) – var en amerikansk popsanger.
 Peter Jackson (1961-) – newzealandsk filminstruktør (Ringenes Herre).
 Samuel L. Jackson (1948-) – amerikansk skuespiller (fulde navn: Samuel Leroy Jackson).
 Jackson (wrestler) – en dansk wrestler.

Stednavne

USA 
 Jackson, Alabama – en by i delstaten Alabama.
 Jackson, Californien – en by i delstaten Californien.
 Jackson, Georgia - en by i delstaten Georgia.
 Jackson (Michigan) – en by i delstaten Michigan.
 Jackson, Minnesota – en by i delstaten Minnesota.
 Jackson, Mississippi – er hovedstad i delstaten Mississippi.
 Jackson, Ohio – en by i delstaten Ohio.
 Jackson, Wyoming – en by i delstaten Wyoming.
 Jackson, Tennessee – en by i delstaten Tennessee.
 Jacksonville – en by i delstaten Florida.

Andet 
 Jackson (månekrater) - et månekrater

Se også 
 Jackson Guitars – en fabrikant af guitarer.
Jagtprøve

Jagtprøven skal ifølge jagtloven bestås for at få udstedt et jagttegn.
For at bestå jagtprøven kan man læse selv eller blive undervist i jagt på et aftenskolekursus. 
Undervisningsmaterialet, som omfatter en obligatorisk jagtprøve, kan fås hos jagtforeningerne. Dog skal man følge det obligatoriske våbenkursus hos en godkendt våbenkursuslærer, der også sørger for tilmelding til jagtprøven til Miljøstyrelsen. Man kan få konverteret en norsk, svensk eller finsk jagtprøve til dansk jagttegn uden at skulle bestå dansk jagtprøve, hvis man har bopæl i Danmark. Dog kræves dokumentation for aflagt jagtprøve (evt. våbentilladelse) og kopi af dansk sygesikringsbevis. Udlændinge fra andre lande end de 3 nævnte skal, hvis de får fast bopæl i Danmark, bestå den danske prøve.

Man kan få riffelpåtegning på jagttegnet ved at bestå riffelprøven. Når riffelprøven er bestået, står den fremover på jagttegnet. Man skal ikke op til ny riffelprøve, hvis man sælger sin riffel og på et senere tidspunkt anskaffer sig et nyt.  Man kan ikke  konvertere en norsk, svensk eller finsk riffelprøve til en dansk riffelprøve, selv om man har bopæl i Danmark. Dermed skal nordiske jægere som flytter til Danmark, bestå den danske riffelprøve, uanset hvis man tidligere har haft ret til riffeljagt i en anden nordisk land.

Jagttegn og jagtprøver i 2004·  Ca. 159.200 personer løste jagttegn i 2004. 
 6.005 aflagde jagtprøve. 82,4% bestod.  
 4.427 tilmeldte sig riffelprøven. 75,6% bestod. 
 50 tilmeldte sig bueprøven. 80% bestod.

Eksterne henvisninger 

Riffelprøven på jaegerforbundet.dk
Nye regler for riffelprøve - kort fortalt Offentliggjort den: 4. august 2020 på jaegerforbundet.dk
Jagtterminologi
Prøver
Jalousi

Jalousi har fire betydninger:
Jalousi (rullegardin) – et system til beskyttelse mod sollys; rullegardin.
Jalousi (mølleteknik) – et system, hvor klapper på møllevingen får sejlene til at svikke automatisk.
Jalousi (følelse) – en følelse, der opstår ved reel eller indbildt tilsidesættelse.
Jalousi (digt) – et digt af Tove Ditlevsen
James Dean

James Byron Dean (født 8. februar 1931 i Marion, Indiana, død 30. september 1955 Cholame, Californien) var en amerikansk skuespiller. Han omkom ved en trafikulykke kort efter indspilningen af filmen Giganten og blev efterfølgende genstand for en voldsom idoldyrkelse.

James Dean optrådte første gang på tv i en reklame for Pepsi Cola i 1950. Kort efter indledte han en filmkarriere, hvor særligt filmene Vildt blod (originaltitel: Rebel without a Cause) og Øst for Paradis (originaltitel East of Eden) gjorde Dean til et ungdomsikon.

James Dean blev den første skuespiller, der efter sin død blev nomineret til en Oscar, nemlig Oscar for bedste mandlige hovedrolle for præstationen i Øst for Paradis. Dean blev året efter atter nomineret til en Oscar for sin rolle i Giganten.

Filmografi 
 Fixed Bayonets! (1951)
 Sailor Beware (1952)
 Has Anybody Seen My Gal? (1952)
 Muntert besvær (1953, statist som fodboldtilskuer; ikke krediteret)
 Vildt blod (1955)
 Øst for Paradis (1955)
 Giganten (1956)

Noter

Eksterne henvisninger 
 

 
 
 

Skuespillere fra Indiana
Filmskuespillere fra USA
Tv-skuespillere fra USA
Teaterskuespillere fra USA
Amerikanere i 1900-tallet
Hollywood Walk of Fame
Omkomne ved trafikulykker i USA
Oscar-nominerede skuespillere
Jan Bonde Nielsen

Jan Bonde Nielsen (født 20. maj 1938) er en dansk og international erhvervsleder.

Bonde Nielsen blev først udlært som gartner. Derefter startede han gartneribrug i Kenya med dyrkning af plumosus og chrysanthemumstiklinger, som blev sendt med fly til europæiske markeder.

Som 35-årig stod Bonde Nielsen pludselig med en bestemmende aktiepost i Burmeister & Wain (B&W), og et turbulent forløb med en voldsom pressehetz førte frem til B&W's konkurs i 1980. Forløbet førte til, at Bonde Nielsen tiltaltes for grov mandatsvig til 146 millioner kroner, men i 1986 frikendtes i Københavns Byret.

Efter dommen flyttede Bonde Nielsen til England. Bagmandspolitiet ankede frifindelsen til Østre Landsret, men Bonde Nielsen nægtede at komme hjem og kunne heller ikke udleveres, så straffesagen imod ham blev aldrig endeligt afgjort, og i dag er anklagerne forældet. Fra London har han med beskæftiget sig med bl.a. ejendomshandel, men Bonde Nielsen opholder sig i dag mest i Kenya.

I 1981 fik journalisterne Jan Michaelsen og Henning Tøgersen fra Ekstra Bladet Cavlingprisen for deres afdækning af Bonde Nielsens økonomiske transaktioner.

Bibliografi 
 Dømt, 1980, 
 Frikendt, 1986, 

Erhvervsfolk fra Danmark
Selvbiografer fra Danmark
Personer fra København
Personer i Kraks Blå Bog
Personer med tilknytning til Burmeister & Wain
Dansksprogede forfattere fra Danmark
Janus

Janus kan hentyde til flere artikler:
 Janus (gud) – er en romersk gud.
 Janus (måne) – er en måne i kredsløb om planeten Saturn.
 Janus (drengenavn) – er et drengenavn.
Jargon

Jargon (fra fransk jargon) er en terminologi i stil med slang, som anvendes af en speciel profession (branche), gruppe eller subkultur.

Se også
 Argot
 Internet jargon

Sprogvarianter og sprogstil
Slang
Franske ord og vendinger
Jean Picard

Jean Picard var en fransk astronom (1620-1682). Han kom til Danmark for nøjagtigt at bestemme Uranienborgs geografiske position, da denne var af stor betydning ved udnyttelsen af Tycho Brahes astronomiske observationer. Picard tog Ole Rømer med sig til Paris som assistent.

Eksterne henvisninger 

Astronomer fra Frankrig
Jena

Jena er en by i den tyske delstat Thüringen med et areal på 114,23 km²
og en befolkning på 104.449 indbyggere (2009). Byens universitet blev grundlagt i 1558.

Under 2. verdenskrig blev Jena en del ødelagt af amerikanske bombeangreb, og efter krigen blev den overtaget af russiske tropper.
Den 15. oktober 1945 var Jenas universitet det første i Tyskland, som kom i gang igen efter krigen. 1946 blev Zeiss- og Schott-fabrikkerne demonteret, og maskiner og specialister sendt til Sovjetunionen. Jena hørte under DDR-tiden til Bezirk Gera (1952-1990).

Ved folkeopstanden 17. juni 1953 protesterede 30.000 af Jenas indbyggere mod DDR-regeringen. Demonstranterne krævede frie valg, Tysklands genforening og DDR-regeringens afgang. For at slå oprøret ned blev der sendt sovjetiske panservåben ind i byen. Der blev indført undtagelsestilstand, og flere hundrede personer blev arresteret. 18. juni 1953 blev den i Jena fødte værkstedsarbejder Alfred Diener, som sammen med to andre havde fremført kravene, henrettet i den sovjetiske kommandanturs bygning i Weimar.

Billedgalleri

Se også